PRIME ออกหุ้นกู้ 500 ลบ. ชูดบ. 5% ลุยขาย “สถาบัน – รายใหญ่” 13 – 15 ก.ย.64
PRIME ออกหุ้นกู้ 500 ลบ. อายุ 2 ปี ครบกำหนดไถ่ถอนปี 2566 ดอกเบี้ยคงที่ 5% ต่อปี จ่ายดอกเบี้ยทุก 3 เดือน ลุยขาย “สถาบัน - รายใหญ่” ในวันที่ 13 - 15 ก.ย.64 จ่อนำเงินที่ได้ไปชำระตั๋ว BE จำนวน 150 ล้านบาท รวมทั้งลงทุนธุรกิจและหมุนเวียนกิจการ
5 ส.ค. 2564

บริษัท ไพร์ม โรด เพาเวอร์ จำกัด (มหาชน) หรือ PRIME ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี 2566 มีอัตราดอกเบี้ยคงที่ 5% ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 13 – 15 ก.ย. 2564 ผ่านบล.โกลเบล็ก และ บล.โนมูระ พัฒนสิน
โดยบริษัท ทริสเรทติ้ง จำกัด จัดอันดับความน่าเชื่อถือบริษัทที่ระดับ “BBB-“แนวโน้มอันดับเครดิต “Stable” เมื่อวันที่ 30 ก.ค. 2564
ทั้งนี้บริษัทมีวัตถุประสงค์เสนอขายหุ้นกู้ในครั้งนี้เพื่อนำไปชำระตั๋ว BE จำนวน 150 ล้านบาท ส่วนที่เหลือไปลงทุนโครงการโรงไฟฟ้าพลังงานแสงอาทิตย์ พลังงานทดแทน และพลังงานทางเลือกอื่นๆ และ/หรือ ใช้เป็นเงินทุนหมุนเวียน
 
 
 